लखनऊ। समाजवादी पार्टी में विखंडन और नई पार्टी गठन की अटलकों केे बीच शिवपाल का नारा और ट्विटर अकाउंट का रंग बदल गया है। उनका नारा भी भाजपा के नारे सबका साथ सबका विकास से मिलता हुआ है। अगर यकीन न हो तो पूर्व कैबिनेट मंत्री शिवपाल यादव के ट्विटर अकाउंट पर एक नजर जरूर डालें। यहां उनके कवर पेज का रंग भगवा हो चुका है। जबकि नारा हो गया है, “हमारा प्रयास, सबका विकास”। जिस तरह से शिवपाल के भाजपा से नजदीकी की खबरें सामने आ रही हैं, उस बीच ट्विटर अकाउंट का ये इशारा बहुत अहम साबित हो सकता है। शिवपाल यादव करीब दो साल से ट्विटर पर सक्रिय रहे हैं।